TSC Bačka Topola

TSC „Bačka Topola“ – Serbijos futbolo klubas iš Bačka Topolos.

Istorija 
Klubos ištakos siekia 1913 m., kai Bačka Topolos, tuometinėje Austrijoje-Vengrijoje, „Topolyai Sport Club“ vardu įkūrė vengras Ištvanas Benišas. 

Po Pirmojo pasaulinio karo Bačka Topolos miestas tapo Serbų, kroatų ir slovėnų karalystės, 1929 m. tapusios Jugoslavija, dalimi, o klubas buvo pervadintas į „Jugoslovenski Atletski Klub“. 

Antrojo pasaulinio karo metais klubas spėjo kelis sezonus sužaisti Vengrijos antrojoje lygoje, kurioje 1942 m. liko antras.

Po Antrojo pasaulinio karo miestas tapo Jugoslavijos dalimi, buvo pervadintas į vengriškąjį „Egyseg“. Klubas taip vadinosi iki pat 1974 m., kuomet jis tapo „FK AIK Bačka Topola“. 

Ilgus metus miesto komanda žaidė Suboticos regioninėje arba Serbijos lygoje (trečiasis Jugoslavijos divizionas).

Nuo 1980 m. rungtyniavo Jugoslavijos Antroje lygoje, kurioje praleido 5 metus. 

1992-1993 m. sezone „Bačka Topola“ buvo pasiekusi Jugoslavijos taurės aštuntfinalį.

2003 m. klubas turėjo finansinių sunkumų ir buvo paliktos tik jaunimo komandos.

2005 m. susijungė su šalia Bačka Topolos esančio Bajšos miesto „FK Bajša“ klubu ir tapo „FK Bačka Topola“. Rungtyniavo Vojvodinos šiaurės lygoje.

Prasidėjus investicijoms iš Vengrijos, 2013 m. klubas pervadintas į „TSC Bačka Topola“ (Topolyai Sport Club).

2017 m. perkeltas į Serbijos Pirmą lygą (antra pakopa); o 2018–2019 m. tapo Pirmos lygos nugalėtojais ir iškovojo teisę žaisti Serbijos Superlygoje.

2019–2020 m. debiutavo Superlygoje, o sezonas buvo įspūdingas. Debiutantai iškovojo aukštą ketvirtą vietą. Iki paskutiniojo turo buvo šansų tapti prizininkais, tačiau jų viltys žlugo paskutiniame ture. Novi Sado „Vojvodina“ ir „Bačka Topola“ turėjo po lygiai taškų, tačiau paskutinėse sezono rungtynėse „Vojvodina“ laimėjo prieš Belgrado „Partizan“ 1-0, o „Bačka Topola“ pralaimėjo Nišo „Radnički“ 1-3 ir liko be madalių.

Pasiekimai

Sezonai 

|}

Klubo spalvinė gama

Apranga 
 Sportinės aprangos pokyčiai.
 Namuose žaidžia mėlyna apranga su baltos spalvos žymenimis.

Šaltiniai

Nuorodos 
 Oficiali klubo svetainė
 facebook paskyra
 SOCCERWAY
 SOFASCORE
 FLASHSCORE
 Transfermarkt
 Globalsportsarchive

Bačka Topola